E. RozE. — Huit lettres de Charles de l'Escluse. 59 



caycrs chacune en son ordre comme j'ay faict en celles 

 que je vous ay envoyé, pour ne donner occasion aux 

 compositeurs de les transposer. 



A Monsieur Jehan Alourentorff 



Premier Imprimeur du Roy 



à l'Enseigne du Compas d'or en Camcrstraete 



Anvers. 



Cinquième Lettre. 



Monsieur Mourentorff, je receus hier vostre lettre du 20 de ce 

 mois en response à la mienne du 7, par laquelle ay esté fort marry 



d'entendre la disgrâce advenue à vostre et bien esmerveillé de ce 



qu'escrivez n'avoir eu la liste des planches tant taillées que non 

 taillées, laquelle toutes fois je vous envoyay quand et quand. Quant 

 à celles qui sont taillées, estant le nom des herbes écrit sur le dos et 

 la quantiesme figure du Chapitre de chasque Livre pareillement, si 

 vous eussiez conféré les dites planches avec les cayers (qui sont 12) de 

 papier sur lesquels j'ay collé toutes les figures qui entrent es trois 

 Livres de mes Observations que je vous ay envoyez, excepté celles qui 

 n'estoient taillées (pour lesquelles ay laissé espace vide pour les y 

 mettre en leur rang quand elles seront taillées), vous vous eussiez peu 

 appercevoir laquelle c'est desdites taillées que ne trouvez. Ncantmoins 

 je vous envoyé icy enclose la liste tant de celles qui sont taillées que 

 des non taillées, à fin que voyez quelles deux vous défaillent. Quant 

 aux quatre autres figures des taillées que vous ay envoyé le 26 du 

 mois de Novembre stil vieil, ou 6 Décembre nouveau, je suis fort 

 esmerveillé que ne les avez receu. Car elles estoient encloses en une 

 lettre que je vous écrivoye mise au paquet que j'envoiay alors au 

 S'' Charles de Tassis M° des Postes d'Anvers. Lequel par advis qu'ay 

 eu de luy a receu le d. paquet : car c'est sa coustume d'accuser tous 

 les paquets ou lettres qu'il reçoit de moy, et ceux qui ne demeurent 

 aucunes fois esgarez, Parquoy vous le pourrez recercher chez luy. 

 Toutes fois je vous envoyé une autre copie d'icelles (si d'aventures les 

 autres ne se trouvoyent point) à fin que les puissiez coller sur les 

 cayers aux figures selon le nom et nombre que trouverez marqué 

 dessus. Quant au Privilège que voudriez avoir, je ne scay comment 

 on si pourra conduire. Car un seul mien amy qiie j'ay à la court de 

 l'Empereur et M. de la Chapelle Philippe di Monsé, m'a écrit ne 

 vouloir plus avoir à faire avec la Chancellerie, à cause qu'on n'y scait 

 avoir aucune expédition. J'avoye écrit au Vice Chancellier (combien 

 que je ne le cognoisse que de nom) à cause que je luy fis quant et 

 quant un présent des plus belles plantes desquelles j'avoye entendu 



